ທ່ານນາງ Michelle Obama ພົບປະກັບ ອາສາສະໝັກເພື່ອສັນຕິພາບ ຢູ່ ກຳປູເຈຍ
ສະຕີໝາຍເລກນຶ່ງ ຂອງສະຫະລັດ ເດີນທາງໄປເຖິງກຳປູເຈຍແລ້ວ ແລະໄດ້ພົບປະກັບອາສາສະໝັກ ເພື່ອສັນຕິພາບ ຫຼືຶ Peace Corps ຢູ່ທີ່ນັ້ນ.
ສະຕີໝາຍເລກນຶ່ງ ສະຫະລັດ ທ່ານນາງ Michelle Obama ກຳລັງຢ້ຽມຢາມ ກຳປູເຈຍ ບ່ອນທີ່ທ່ານນາງໄດ້ກ່າວໃນວັນເສົາ ມື້ນີ້ທີ່ສູນກາງເຝິກອົບຮົມແຫ່ງນຶ່ງ ຂອງອົງການອາສາສະໝັກ ເພື່ອສັນຕິພາບ ຫຼື Peace Corp ທີ່ເມືອງ Siem Reap ຊຶ່ງ ເປັນທີ່ຕັ້ງຂອງປາສາດອັງກໍວັດ ທີ່ມີຊື່ສຽງຂອງກຳປູເຈຍ ການ ຢ້ຽມ ຢາມນີ້ ເປັນພາກສ່ວນນຶ່ງຂອງການເດີນທາງໄປຢ້ຽມຢາມ ສອງປະເທດເພື່ອເຜີຍ ແຜ່ໂຄງການລິເລີ້ມໃໝ່ ທີ່ມີເປົ້າໝາຍ ສົ່ງເສີມການສຶກສາຂອງເດັກນ້ອຍແມ່ຍິງ ນັ້ນ ທ່ານນາງ Michelle Obama ໄດ້ກ່າວຂອບອົກຂອບໃຈພວກ ອາສາສະໝັກເພື່ອສັນຕິພາບ ກ່ຽວກັບວຽກງານທີ່ພວກເຂົາເຈົ້າໄດ້ກະທຳໄປເພື່ອໃຫ້ການ ສຶກສາແກ່ພວກເດັກນ້ອຍແມ່ຍິງກຳປູເຈຍ ແລະເຮັດໃຫ້ພວກເຂົາມີຄວາມສາມາດ ທ່ານ ນາງເອີ້ນພວກອາສາ ສະໝັກວ່າ ແມ່ນຕົນຕົວທີ່ຊີວິດຊີວາແລະຫາຍໃຈໄດ້ຂອງໂຄງການ ຫລື ຂອງທ່ານນາງ ໃນຕອນເຊົ້າຂອງມື້ນີ້ ທ່ານນາງ Obama ໄດ້ພົບປະກັບພວກ ເດັກນ້ອຍແມ່ຍິງ ຈຸນຶ່ງ ທີ່ໂຮງຮຽນຢູ່ນອກເມືອງ Siem Reap ໂດຍການນຳທາງຂອງທ່ານນາງ Bun Rany ພັນລະຍາຂອງນາ ຍົກລັດຖະມົນ ຕີ Hun Sen ທ່ານນາງ Obama ໄດ້ກ່າວຕໍ່ພວກ ນັກຮຽນຍິງ ໃຫ້ພາກັນເຂົ້າໂຮງຮຽນ ແລະສວຍໃຊ້ຜົນປະໂຫຍດ ຂອງການສືກສາຂອງເຂົາເຈົ້າ ເພື່ອຮຽກຮ້ອງເອົາສິດເສລີພາບຕື່ມ ຂຶ້ນຢູ່ໃນປະເທດທີ່ທຸກຍາກຂອງເຂົາເຈົ້າ